[{"text_idx": "#000003", "text": "Gurekin lan egin nahi duzu?"}, {"text_idx": "#000004", "text": "HasieraIkasketakGoi Maila Telekomunikazioak eta Informatika Sistemak"}, {"text_idx": "#000005", "text": "Telekomunikazio- eta informatika-sistemetako goi-mailako teknikariak honako arlo hauetan trebatzen dira: informatika-sareak, ikus-entzunezko sistemak, irrati-komunikazioak, telekomunikazio-sistemen mantentze-lanak eta telekomunikazioetako azpiegitura komunak (TAK)."}, {"text_idx": "#000006", "text": "Heziketa-zikloak mundua konektatuta mantentzen duten telekomunikazio-teknologietan trebatzen ditu ikasleak. Enpresek gero eta gehiago eskatzen dituzte profil horretako teknikariak, konektibitate-eskaera handia delako; izan ere, egunero mugitzen den informazio-kopuru itzela modu egokian kudeatu behar da."}, {"text_idx": "#000007", "text": "Espezialitatea: Elektronika eta informazioaren teknologiak"}, {"text_idx": "#000009", "text": "Hizkuntzak: D eta A ereduak"}, {"text_idx": "#000010", "text": "Hauek dira, besteak beste, zikloan lantzen diren ekipoak eta teknologiak"}, {"text_idx": "#000014", "text": "5G eta VoIP komunikazio mugikorrak. Asterix."}, {"text_idx": "#000015", "text": "Irrati-loturak instalatzea eta konfiguratzea: Ubiquiti."}, {"text_idx": "#000017", "text": "Telekomunikazio-azpiegiturei eta egituratutako kableatuari aplikatutako zuntz optikoko sareak. Televes, Alcad, Fluke.\nIrrati eta telebista digitaleko estudioak muntatzea eta konfiguratzea zuzeneko emisioetarako eta multimedia-edukia sortzeko/garatzeko. Blackmagic, obs studio, Motu, Protools."}, {"text_idx": "#000019", "text": "Irrati eta telebista digitaleko estudioak muntatzea eta konfiguratzea zuzeneko emisioetarako eta multimedia-edukia sortzeko/garatzeko. Blackmagic, obs studio, Motu, Protools."}, {"text_idx": "#000020", "text": "Ziklo honetan, hainbat instalazio, konfiguratzen, instalatzen eta mantentzen ikasiko duzu, hala nola TAK, sare telematikoak, irrati-loturak eta irrati-telebistako estudioak."}, {"text_idx": "#000021", "text": "Gainera, zibersegurtasuna kontuan hartuta, zerbitzu birtualak dituzten sare telematikoak konfiguratu dituzu, azken belaunaldiko IoT sareak maneiatuz, hala nola, 4.0 industriari dagozkion LoRa sareak."}, {"text_idx": "#000022", "text": "Telekomunikazioak eta Informatika-Sistemetako goi-mailako teknikariak 4.0 industrian eta zibersegurtasunean lan egiteko irteera ugari dituzten profesionalak dira, industriaren datu seguruen transmisioan eta kudeaketan eskaria handitu delako."}, {"text_idx": "#000023", "text": "Telekomunikazio-ekipoak eta -sistemak instalatzeko, integratzeko eta mantentzeko espezialista.\nEtxebizitzetarako eta eraikinetarako telekomunikazio-instalazioetako proiektugilearen laguntzailea.\nEtxebizitza eta eraikinetarako telekomunikazio-instalazioen muntaketaren gainbegiralea.\nIrrati- eta telebista-sistemen ekipoak gainbegiratzeko, instalatzeko, egiaztatzeko eta kontrolatzeko teknikaria produkzio-estudioetan eta ikus-entzunezko produkzio-sistemetan, irrati-difusioko sistemen ekipoetan, segurtasun elektronikoko sistemen eta telebista-zirkuitu itxien ekipoetan, sare lokaletan eta sistema telematikoetan eta irrati-loturetako sistemetan.\nEkipo eta sistema informatikoen integrazioan, instalazioan eta mantentze-lanetan espezialista."}, {"text_idx": "#000024", "text": "Telekomunikazio-ekipoak eta -sistemak instalatzeko, integratzeko eta mantentzeko espezialista."}, {"text_idx": "#000025", "text": "Etxebizitzetarako eta eraikinetarako telekomunikazio-instalazioetako proiektugilearen laguntzailea."}, {"text_idx": "#000026", "text": "Etxebizitza eta eraikinetarako telekomunikazio-instalazioen muntaketaren gainbegiralea."}, {"text_idx": "#000027", "text": "Irrati- eta telebista-sistemen ekipoak gainbegiratzeko, instalatzeko, egiaztatzeko eta kontrolatzeko teknikaria produkzio-estudioetan eta ikus-entzunezko produkzio-sistemetan, irrati-difusioko sistemen ekipoetan, segurtasun elektronikoko sistemen eta telebista-zirkuitu itxien ekipoetan, sare lokaletan eta sistema telematikoetan eta irrati-loturetako sistemetan."}, {"text_idx": "#000028", "text": "Ekipo eta sistema informatikoen integrazioan, instalazioan eta mantentze-lanetan espezialista."}, {"text_idx": "#000029", "text": "Ziklo honetako curriculuma honela egituratzen da:"}, {"text_idx": "#000030", "text": "Heziketa-zikloaren azken fasean, praktikak enpresan egin ahal izango dituzu (Lantokiko prestakuntza). Nahiago baduzu, bigarren ikasturtea formatu dualean egiteko aukera ere izango duzu, zentroko prestakuntza eta enpresa bateko lana uztartuz eta konpentsazio ekonomikoa jasoz."}, {"text_idx": "#000031", "text": "Horretarako, besteak beste, sektorean erreferente diren enpresa hauen lankidetza dugu:"}, {"text_idx": "#000032", "text": "Ikaskuntza-prozesua erronketan oinarritutako ETHAZI metodologia kolaboratiboaren bidez gauzatzen da. Bertan, zikloari lotutako gaitasunak landuko dituzu, erronka moduan formulatutako hainbat egoera konponduz. Egoera horiek telekomunikazioak eta informatika sektoreko teknikari baten jardunaren benetako arazoak islatzen dituzte."}, {"text_idx": "#000033", "text": "Ikaskuntza-prozesua berrinterpretatzeak aukera emango dizu zikloari lotutako gaitasun teknikoak eta enpresak gaur egun eskatzen dituen zeharkako gaitasunak lantzeko, hala nola ikasteko autonomia, talde-lana, lankidetza, emaitzetarako orientazioa eta abar."}, {"text_idx": "#000034", "text": "Ziklo honetako irakasleok kudeaketaz, jarraipenaz eta proposatutako erronkak konpontzen laguntzeaz arduratuko gara."}, {"text_idx": "#000035", "text": "Helburu horiek lortzeko, diziplina anitzeko ikuspegi batetik ikastea errazten duten espazio malgu eta irekiak ditugu."}, {"text_idx": "#000036", "text": "Hegazkinak eta itsasontziak monitorizatzea RTL-SDR softwareaz eta Linux software libreaz kontrolatutako deskodegailuen bidez.\nInformazioa 5G IoT sareen bidez bidaltzea eta tratatzea LoRa sistemaren bidez.\nTAK oso bat muntatzea (zuntz optikoa, kable koaxiala eta pare txirikordatua).\nEnpresa Sare telematiko bat diseinatzea eta sortzea sareko elementuekin (Cisco, Mikrotik), zerbitzariekin eta Proxmox birtualizazioarekin.\nIrrati-loturak puntuz puntu komunikatzea datu domotikoen, telematikoen eta ikus-entzunezkoen tratamenduarekin. Ubiquiti.\nIrrati-telebistako estudio baten muntaia osoa. Programa bat ekoiztea eta streaming bidez zuzenean emititzea. Obs, Blackmagic.\nEnpresa sare telematiko segurua diseinatzea eta sortzea zibersegurtasunaren ikuspegitik VLANekin, azpisareekin, VoIPekin eta multimedia zerbitzariekin."}, {"text_idx": "#000037", "text": "Hegazkinak eta itsasontziak monitorizatzea RTL-SDR softwareaz eta Linux software libreaz kontrolatutako deskodegailuen bidez."}, {"text_idx": "#000038", "text": "Informazioa 5G IoT sareen bidez bidaltzea eta tratatzea LoRa sistemaren bidez."}, {"text_idx": "#000039", "text": "TAK oso bat muntatzea (zuntz optikoa, kable koaxiala eta pare txirikordatua)."}, {"text_idx": "#000040", "text": "Enpresa Sare telematiko bat diseinatzea eta sortzea sareko elementuekin (Cisco, Mikrotik), zerbitzariekin eta Proxmox birtualizazioarekin."}, {"text_idx": "#000041", "text": "Irrati-loturak puntuz puntu komunikatzea datu domotikoen, telematikoen eta ikus-entzunezkoen tratamenduarekin. Ubiquiti."}, {"text_idx": "#000042", "text": "Irrati-telebistako estudio baten muntaia osoa. Programa bat ekoiztea eta streaming bidez zuzenean emititzea. Obs, Blackmagic."}, {"text_idx": "#000043", "text": "Enpresa sare telematiko segurua diseinatzea eta sortzea zibersegurtasunaren ikuspegitik VLANekin, azpisareekin, VoIPekin eta multimedia zerbitzariekin."}, {"text_idx": "#000044", "text": "Zikloa amaitzean, lan-munduan sartzeko aukeraz gain, zure prestakuntza- eta espezializazio-prozesuarekin jarraitu ahal izango duzu. Telekomunikazioak eta Informatika Sistemak zikloko tituludun gisa, besteak beste, honako prestakuntza-ibilbide hauek egin ahal izango dituzu:"}, {"text_idx": "#000045", "text": "Industria-muntaketako prozesuetan lagundutako kudeaketa eta plangintzako espezializazioa. Espezializazio-programa bat ikasteko aukera. 3. ikasturtean zehar egiten da, formatu dualean, txandakatuta. Bertan, prestakuntzaren zati bat ikastetxean egin ahal izango duzu, eta beste bat enpresan. Gaur egun Armeria Eskolan eskaintzen ez dena.\nUnibertsitate-ikasketak egitea. Gaur egun, Lanbide Heziketako Goi Mailako titulu bat edukitzeak unibertsitatera sartzeko aukera ematen dizu. Gainera, egin nahi dituzun unibertsitate-ikasketen arabera, Fabrikazio Mekanikoko Diseinuko goi-mailako teknikariaren tituluak aukera emango dizu prestakuntza-kreditu jakin batzuk baliozkotzeko. Euskal Herriko Unibertsitatearen baliozkotze-taula adibide gisa erabil daiteke."}, {"text_idx": "#000046", "text": "Industria-muntaketako prozesuetan lagundutako kudeaketa eta plangintzako espezializazioa. Espezializazio-programa bat ikasteko aukera. 3. ikasturtean zehar egiten da, formatu dualean, txandakatuta. Bertan, prestakuntzaren zati bat ikastetxean egin ahal izango duzu, eta beste bat enpresan. Gaur egun Armeria Eskolan eskaintzen ez dena."}, {"text_idx": "#000047", "text": "Unibertsitate-ikasketak egitea. Gaur egun, Lanbide Heziketako Goi Mailako titulu bat edukitzeak unibertsitatera sartzeko aukera ematen dizu. Gainera, egin nahi dituzun unibertsitate-ikasketen arabera, Fabrikazio Mekanikoko Diseinuko goi-mailako teknikariaren tituluak aukera emango dizu prestakuntza-kreditu jakin batzuk baliozkotzeko. Euskal Herriko Unibertsitatearen baliozkotze-taula adibide gisa erabil daiteke."}, {"text_idx": "#000048", "text": "Titulazio ofizialik izan ez, baina telekomunikazio- eta informatika-sistemetan lan esperientzia duten langileek konpetentzia profesionalak egiaztatzeko aukera dute Armeriako Eskolan."}, {"text_idx": "#000049", "text": "Informazio gehiago nahi baduzu, eskatu"}, {"text_idx": "#000050", "text": "Zikloari buruzko argibide gehiago behar baduzu, jar zaitez gurekin harremanetan."}]